GORAKHPUR: दाउदपुर काली मंदिर रोड पर 500 मीटर के अंदर 13 जगहों पर नाले की खोदाई कर नगर निगम ने इसे खुला छोड़ दिया है. सुबह से लेकर शाम तक स्कूल व कॉलेज के छात्र और ऑफिस जाने के लिए इस सड़क से दस हजार से अधिक लोग गुजरते हैं. स्थानीय लोगों के मुताबिक दुर्घटनाएं भी हो चुकी हैं. लेकिन नाला सफाई के 15 दिन बाद भी अभी तक इन गड्ढों को ढका नहीं जा सका है. खुले गड्ढों से दुर्घटना को टालने के लिए नगर निगम ने उनमें बांस के टुकड़े डाल दिए हैं जिससे कई राहगीरों को खरोच लग चुकी हैं. स्थानीय लोगों का कहना है कि दिन में तो लोग इन गड्ढों को देख सकते हैं लेकिन रात में हालात और भी खराब हो जाते हैं. रास्ते पर लाइट नहीं होने के कारण दुर्घटनाओं की संभावना बढ़ जाती है.